Петя Дубарова
Звездичка

chitanka.info

Със руси коси, прибрани грижливо

под шапка от здрач ясносин,

ту в жълта премяна изгрява красиво,

ту в огнен, прекрасен рубин.

С очи, по-горещи от дъх на кошута,

по-ясни от детски сълзи,

тя припка, със чехлички златни обута,

сред сини небесни вълни.

Пред нея се диплят далеч висините

и спускат завеси в син цвят,

а долу под нея прошумват горите,

върти се щастливия свят.

1973 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.